stanford-oval/wikipedia huggingface dataset:
תוף הפח

| --- | --- |

 מידע כללי
 מאת:  גינטר גראס 
 שפת המקור:  גרמנית 
 סוגה:  רומן 
 נושא:  אשמה, יחסי גרמניה-פולין, נצרות קתולית, נאציזם, רגרסיה, יצר המוות, אחריות, אסקפיזם, בורגנות זעירה, הגירה פנימית 
 מקום התרחשות:  Gerresheim, פריז, מץ, canton of Cabourg, Jülicher Straße, Löwenburg, Forest Opera, Brzeźno, אוליבה, Bysewo, Polish Post Office in the Free City of Danzig, דיסלדורף, Stockum, Śródmieście, Wrzeszcz, Zaspa Cemetery in Gdańsk, Collegiate church of Gdańsk Wrzeszcz, Labesweg, Altstadt, Main City, גדנסק 
 תקופת התרחשות:  גירוש גרמנים בתום מלחמת העולם השנייה, קרב בית הדואר הפולני בדנציג, reconstruction, מלחמת העולם השנייה, ליל הבדולח, בין שתי מלחמות העולם, שנות ה-50 של המאה ה-20, שנות ה-20 של המאה ה-20, מלחמת העולם הראשונה, שנות ה-30 של המאה ה-20, שנות ה-40 של המאה ה-20, העשור השני של המאה ה-20, בפסקה זו רשומה אחת נוספת שטרם תורגמה 
 הוצאה
 תאריך הוצאה:  1959 
 הוצאה בעברית
 הוצאה:  זמורה ביתן מודן
 תאריך:  תשל"ה
 תרגום:  חיים איזק
 סדרה
 הספר הבא:  חתול ועכבר 
 
תוף הפח (בגרמנית: Die Blechtrommel) הוא רומן שנכתב בשנת 1959 על ידי גינטר גראס. הרומן הוא החלק הראשון של טרילוגיית דנציג. בשנת 1979 הופק סרט קולנוע על בסיס הרומן.
עלילת הספר

אוסקר מאצֶראט, הסגור בבית חולים לחולי נפש, מגולל בעזרת הנגינה בתוף הפח הצמוד אליו את סיפור משפחתו וחייו. נתיב חיים זה קבע אוסקר בגיל שלוש, לאחר קבלת מתנת יום ההולדת - תוף פח. אוסקר החליט שלא לגדול עוד, כבוז אפריורי להתרחשויות העתידות לבוא במיקרוקוסמוס של משפחתו ובעולם כולו. הוא בן למשפחה עם הורות משולשת - אם ושני אבות - שני מאהביה של אמו שלא ברור מי מהם אביו הביולוגי. הסיפור מתרחש בעת עליית הנאצים לשלטון ומלחמת העולם השנייה.
הזיכרון של אוסקר כולל את חיי אמו, החל מרגע 'יצירתה' תחת ארבע חצאיותיה של סבתו המיתית בשדה בולבוסים, ועד ללידתו שלו, המלאה בתחושות מוקדמות. בהמשך הוא מתאר את ילדותו, הסירוב לגדול, גילוי קולו חורץ הזכוכיות, דרך ההתנגדות לנאציזם והצידוד בו המשמשים בערבוביה, הניסיון התיאטרלי והניסיון המיני. המלחמה גובה אט-אט את קרבנותיה ובכך "מחסלת" בזה אחר זה את רוב הנפשות הפועלות, ואף מרחיקה את אוסקר מדנציג עיר הולדתו ולוקחת אותו לדיסלדורף. בגיל 28 הוא מחליט לגדול במספר סנטימטרים, ודואג שיכניסוהו לבית המשוגעים בעוון עוול שלא ביצע, שם יוכל לגולל את כל סיפורו באין מפריע ואחר כך להתחיל חיים חדשים משתוכח חפותו.
הגרסה הקולנועית

בשנת 1979 הופק בגרמניה סרט על בסיס הספר, בבימויו של פולקר שלנדורף. הסרט זכה בפרס דקל הזהב בפסטיבל קאן, ובפרס אוסקר לסרט הזר הטוב ביותר לשנת 1979.
הערות שוליים

↑   "תוף הפח", במסד הנתונים הקולנועיים IMDb (באנגלית)
| --- | --- |
בקרת זהויות :  NLI: 987007503965905171  BnF: cb119436033 (data)  GND: 4099211-1  NKC: aun2014805146  VIAF: 175789102   WorldCat (עם VIAF): 175789102
2021 במולדובה

| 0 | 1 | 2 | 3 |
| --- | --- | --- | --- |
| «««  2020   2019  2018 |  דגל מולדובה | 2021  במולדובה |  »»»  2022   2023   2024 |
כל ערכי השנים במולדובה • אירועים בולטים בעולם ב-2021 לוח שנה של שנת 2021
2021 במולדובה היא השנה בה מולדובה מציינת 30 שנים להקמתה.
הנהגה

נשיאת המדינה – מאיה סנדו
ראש הממשלה – אאורליו צ'וקוי (ממלא מקום)
ראש הפרלמנט – זינאידה גרצ'אני
אירועים

13 בינואר – הנציבות הלאומית לבריאות הציבור אישרה את תוכנית החיסונים הלאומית נגד נגיף הקורונה.
25 בינואר – החלטת האספה הפרלמנטרית של מועצת אירופה מברכת על הניהול של הבחירות לנשיאות ב-2020, וקוראת לרפובליקה של מולדובה לשדרג את חקיקתה, בהתאם לחוות הדעת של ועדת ונציה, לשיפור מערכת המשפט ולהתמודדות עם שחיתות. אותו דוח מודאג מההתקדמות האיטית בהתמודדות עם שחיתות ומהקצב האיטי ברפורמה במערכת המשפט במולדובה.
נפטרו

7 בינואר – ליאוניד בוז'ור, פוליטיקאי ושר בעבר (נולד ב-1955)
הערות שוליים

↑  "National COVID-19 immunization plan approved". IPN (באנגלית). 13 בינואר 2021. נבדק ב-26 בינואר 2021. {{cite web}}:  (עזרה)
↑  "CNESP a aprobat Planul național de imunizare anti-COVID-19". Radio Chișinău (ברומנית). 13 בינואר 2021. נבדק ב-26 בינואר 2021. {{cite web}}:  (עזרה)
↑  "Adunarea Parlamentară a Consiliului Europei: R. Moldova înregistrează un progres lent în lupta împotriva corupției". TV8 (ברומנית). 26 בינואר 2021. נבדק ב-26 בינואר 2021. {{cite web}}:  (עזרה)
↑  "PACE resolution ascertains slow pace of reform of the judiciary in Moldova". IPN. 26 בינואר 2021. נבדק ב-26 בינואר 2021. {{cite web}}:  (עזרה)
↑  Jensen, Michael Aarstrup (25 בינואר 2021). "Progress of the Assembly's monitoring procedure (January-December 2020) (Resolution 2357 (2021))". Parliamentary Assembly of the Council of Europe. אורכב מ-המקור ב-26 בינואר 2021. נבדק ב-26 בינואר 2021. {{cite web}}:  (עזרה)
↑  "Fostul deputat și ministru al Educației, Leonid Bujor, a murit din cauza infecției cu noul coronavirus". Jurnal TV (ברומנית). 7 בינואר 2021. נבדק ב-24 בינואר 2021. {{cite web}}:  (עזרה)
Executive Information Systems

Executive Information Systems או בראשי תיבות EIS הן מערכות תומכות החלטה המיועדות לשימושם של מנהלים.
כמערכות המיועדות לשימושם של מנהלים הן נבנו עם דגש על פשטות וקלות שימוש. כמות המידע בתוכן הייתה קטנה יחסית וכללה נתונים מסוכמים, לרוב מדובר בנתונים הנותנים תמונה כוללת ולא תמונה פרטנית. בדרך כלל הופקו הנתונים עבור המנהלים מתוך מחסן נתונים.
מערכות EIS הוגדרו כאוסף של כלי ניהול התומכים בצרכי המידע וצרכי קבלת ההחלטות של מנהלים על ידי שיתוף מידע פנים ארגוני ומידע חיצוני במסגרת אנליטית. הרעיון מאחרי מערכות מסוג זה היה הצגת מידע למשתמש ללא צורך בביצוע מניפולציות שלו, כך שהמערכות היו קלות ונוחות לשימוש. מערכות מסוג זה היו פופולריות בסוף שנות ה-80 ובתחילת שנות ה-90 של המאה ה-20.
כתוצאה מהצלחתן הוגבר השימוש בהן למנהלים בדרגים נמוכים יותר ואחרי כן אף לעובדים שאינם מנהלים. בעקבות כך יש אנשים שהתייחסו לראשי התיבות EIS כאל Everyone Information Systems במקום Executive Information Systems.
כיוון שהמערכות נחשפו לשימוש אוכלוסיות שאינן מנהלים בדרג בכיר, נוצרו צרכים לכמויות מידע רב יותר ולעיבודים מורכבים יותר. כך מערכות אלה איבדו את ייחודן בהשוואה למערכות תומכות החלטה אחרות ומערכות בינה עסקית.
כתוצאה מכך פחתה הנטייה שהייתה שכיחה בשנות ה-80 וה-90 של המאה ה-20 לרכוש מוצרי EIS ולפתח מערכות כאלה.
התחליפים העכשוויים למערכות מסוג זה הם מוצרי EPM ושימוש ב-Dashboards ו-Scorecards.
ראו גם

בינה עסקית
מחסן נתונים
מערכת תומכת החלטה
EPM
הערות שוליים

↑  Executive Information Systems Explained, www.bestpricecomputers.co.uk
שמירת קדשים

| --- | --- |
 מקרא:  ספר במדבר, פרק י"ח, פסוק ח'
 משנה:  מסכת פסחים, פרק א'
 תלמוד בבלי:  פסחים י"ד - ט"ז
 שולחן ערוך:  אין
 
שמירת קדשים היא אחת מתרי"ג מצוות, לפיה יש חיוב לשמור על טהרת הקדשים, שלא יטמאו ויבואו לידי הפסד.
מקור המצווה

מצווה זו נזכרה בתורה בפרשת קרח כתוב:
וַיְדַבֵּר ה' אֶל אַהֲרֹן וַאֲנִי הִנֵּה נָתַתִּי לְךָ אֶת מִשְׁמֶרֶת תְּרוּמֹתָי לְכָל קָדְשֵׁי בְנֵי יִשְׂרָאֵל לְךָ נְתַתִּים לְמָשְׁחָה וּלְבָנֶיךָ לְחָק עוֹלָם
תוכן המצווה

פרק זה טעון שכתוב. אנא תרמו לוויקיפדיה .  הסיבה היא ליבת הערך חסרה.
עיקרה של מצווה זו, היא למנוע מהקדשים והתרומות מלבוא לידי הפסד. ומאחר וקדשים ותרומות טמאים אסורים באכילה, יש לשמור עליהם שלא יטמאו.
בזמן הזה

בחזון איש הוכיח מדברי ספר התרומה שמתיר לקבור תרומה טהורה בזמן הזה, שכיום איסור זה אינו נוהג, מאחר שהתרומה בכל מקרה אינה נאכלת, והיא הולכת לאיבוד.
הראי"ה קוק סבור שבדברי ספר התרומה נפלה טעות סופר כי לא ייתכן שתרומה טהורה תיקבר, כי בכך מאבד אותה בידיים. לכן הוא סבור שיש לגרוס בדבריו "תרומות ירקבו", במקום "תרומות ייקברו".
חידושי דינים

באחרונים העלו מספר חידושים בנוגע לדין שמירת קדשים:
באבני מילואים כתב לחדש שאדם המבטל קדשים בחולין, עובר על איסור זה.
בשו"ת עונג יום טוב ובאמרי משה כתבו שזר שאוכל תרומה עבור גם על איסור שמירת ק\דשים.
רבי יוסף ענגיל בספרו אתוון דאורייתא כתב שאדם הנשאל על תרומה עובר אף הוא על איסור זה של 'משמרת תרומותי', מכיוון שמאבד תרומה מהעולם.
מקרים יוצאי דופן

במקרה שהקדשים נטמאו בטומאה כלשהי, וממילא אינם מותרים באכילה, וצריכים שריפה, אין חיוב לשמור על טהרתם. אמנם בתלמוד הבחינו בין כמה מצבים:
תרומה שנטמאה בטומאה קלה (כמו שלישי לטומאה, להביאה לידי טומאה חמורה - שני לטומאה) - לדעת כל החכמים, תרומה כזו מותר להביאה לידי טומאה.
תרומה שהיא ספק טמאה - לפי רבי אליעזר, עדיין מחויב האדם על שמירתה, שכן יש אם למקרא, כלומר מכיוון שהמילה "תרומתי" מנוקדת באופן שגורם לה להשתמע כלשון רבים - שתי תרומות, מכאן שבא הכתוב ליתן ספק כוודאי, ולהחמיר על שמירת תרומה שהיא ספק, כאילו הייתה וודאי טהורה. לעומת זאת רבי יהושע סבור שכן יש אם למסורת, כלומר עיקר המשמעות שבפסוק היא זו הכתובה על ספר התורה, ומכיוון שהמילה "תרומותי" כתובה ללא וי"ו, משמעותה היא שאין חיוב לשמור על תרומה שהיא "תלויה" - ספק טמאה, אלא אך ורק על תרומה טהורה. רבי יוסי אוסר לטמאה מסיבה שלישית; הוא סבור, מכיוון שקיימת אפשרות אופציילנית הקיימת בכל רגע, שמא יבוא אליהו הנביא לפני ביאת המשיח בן דוד כדי לטהר את עם ישראל מטומאתם, ובהזדמנות זו הוא יאמר אילו דברים טמאים ואלו טהורים, נמצא שלא ברור אם התרומה תבוא לידי טומאה. בגמרא ניתן חילוק בין איסור לטמא תרומה באופן רגיל, שכן לא האדם הוא שמטמא את התרומה, אלא  היא נופלת מעצמה לתוך חולין הטמאים ומתערבת בהם, ולא האדם הוא שטימא אותה. רבי אלחנן וסרמן מסביר מסביר כי קיים איסור נוסף, חוץ מאיסור שמירת קדשים, ואיסור זה הוא לטמא קדשים בידיים, שכן "נגיעה כאכילה", כשם שאסור לאכול תרומה בטומאה, כך אסור לגיע בתרומה בטומאה לפי שטת התוספות יש גם חיוב מלקות, מכח האיסור "בכל קודש לא תיגע".
תרומה שהולכת לאיבוד - רבי אליעזר ורבי יהושע נחלקו בנידון כזה, כאשר חבית של תרומה הייתה מונחת על גבי חבית של חולין טמאה, והעליונה נשברה, כך שהתרומה באה בכל אופן לידי הפסד, ואף תפסיד ותאבד את החולין שמתחתיה, על ידי עירוב התרומה בחולין, שיאסור אותה כ"דימוע", שהרי ישראל אינו יכול לאוכלה מכיוון שהיא תרומה, וכוהן אינו יכול לאוכלה מכיוון שהיא טמאה. לפי רבי אליעזר, גם במקרה כזה אסור לטמא את התרומה בידיים, ולפי רבי יהושע, מכיוון שהתרומה באה לידי הפסד בכל אופן, מותר לטמאה. בגמרא גם ניתן הסבר נוסף, שיש לצרף ת את דין בל תשחית, שכן החולין באים לידי הפסד, והתורה חסה עליהם שלא יבואו לידי להפסד.
קדשים שנטמאו מדרבנן (כגון פיגול ונותר) - חז"ל גזרו עליהם טומאה, כדי שהכוהנים לא יתעצלו, וישמרו את הקדשים שלא יבואו לידי נותר, וכן שלא יפגלו את הקרבנות על ידי מחשבה לזרוק את הדם שלא במקום הנכון או שלא בזמן הנכון. לפי בית שמאי אסור לשרוף את פיגול והנותר יחד עם תרומה טמאה עם בשר טמא - ובכך לטמא את הפיגול והנותר, מכיוון שבכל זאת הם לא טמאים מהתורה אלא מדרבנן. לעומת זאת בית הלל סבורים שמכיוון שלמעשה הקדשים ילכו לאיבוד, שהרי אסור לאוכלם מדרבנן, אין מצווה לשמרם, שכן תכלית המצווה היא רק מפני הפסד קדשים. בגמרא ניתן גם הסבר נוסף אפשרי, מכיוון שיש עליהם שֵם טומאה מדרבנן. למרות שהטומאה אינה מהתורה.
חומר מצווה זו

במשנה הובא בשמו של רבי אליעזר המודעי, שמי מזלזל בקדושת הקדשים. אזי אין לו חלק לעולם הבא, כך למשל הובא בשמו במסכת אבות:
רבי אלעזר המודעי אומר המחלל את הקדשים, אף על פי שיש בידו תורה ומעשים טובים אין לו חלק לעולם הבא
כעי"ז נזכר בשמו בספרי:
אמר רבי אלעזר המודעי המחלל את הקדשים, אף על פי שיש בידו מצוות הרבה כדאי הוא לדחותו מן העולם
הערות שוליים

↑  שביעית סי' ה ס"ק י
↑  משפט כהן סי' לח.
↑  שו"ת אבני מילואים, סי' י"ח.
↑  יורה דעה סי' צ"ו.
↑  סימן י"ג.
↑  כלל ט"ו
↑  תלמוד בבלי, מסכת פסחים, דף י"ד, עמוד א'.
↑  קובץ שיעורים סימן ס"ח
↑  תלמוד בבלי, מסכת יבמות, דף ע"ה, עמוד ב'.
↑  בזבחים ל"ג, אבל התוס' במסכת מכות י"ד חלוק על כך.
↑  ביבמות ע"ג ע"ב מובא מקור האיסור - "בשעריך תאכלו הטהור והטמא יחדיו". (רש"י בפסחים ט"ו ע"א.)
↑  קובץ שיעורים במסכת פסחים סימן ס"ו.
| טומאה וטהרה ביהדות |
| --- | --- | --- |
| דרגות טומאה | אבי אבות הטומאה • אב הטומאה • ולד הטומאה (ראשון • שני • שלישי ורביעי) |  |
| דרגות קבלת טומאה | חולין • מעשר שני • תרומה • קודש • חטאת |  |
| קבלת טומאה | אוהל • מגע • משא • היסט • מדרס • ביאה • בועל נידה • ביאה לבית • מדף • בליעה • עיסוק |  |
| מטמאים מן התורה | מת • נבלת חיה ובהמה • נבלת עוף טהור • נבלת השרץ • בעל קרי • פולטת שכבת זרע • מטמאי משכב ומושב - נידה, יולדת, זבה, זב • צרעת (אדם, בתים, בגדים) • שכבת זרע • חטאות המטמאות • מי חטאת |  |
| מטמאים מן דרבנן | ידיים • ארץ העמים • בית הפרס • כתבי הקודש • גויים • עבודה זרה • טבילה במים שאובים |  |
| נטמאים | אדם • כלים (כלי מתכות, כלי עץ, כלי חרס, בגדים, כלי עור, שק, וכלי עצם) • אוכלים •  משקין |  |
| אחרים | טומאת מקדש וקדשיו  • האיסור לכהן להיטמא למת • הכשר לקבל טומאה • טומאה רצוצה • טומאה הותרה בציבור |  |
| טהרה | טבילה • פרה אדומה • מקווה • חציצה • טבול יום • מחוסר כיפורים • טהרת מצורע • טבילת עזרא |  |
| סדר טהרות | כלים • אהלות • נגעים • פרה • טהרות • מקוואות • נידה • מכשירין • זבים • טבול יום • ידיים • עוקצים |  |
תוף מדבר

| --- | --- |

 סיווג:  ממברנופוניים
 קבוצה:  תוף שעון חול 
 
נגני תופים מנגנים במצעד, ניגריה
תוֹף מְדָּבֶּר (באנגלית:  talking drum; בצרפתית: Tama או le tambour parlant; בשפת מנדינקה: Tama; בשפת יורובה: gangan, dumdum; בשפת האוסה: kalangu; בשפת דגומבה: lunna) הוא תוף המשמש במוזיקה של מערב אפריקה. אחד מכלי הנגינה של הגריוט. התוף, בתבנית של שעון חול, מורכב משני תופים המחוברים ביניהם ברצועות עור הניתנות למתיחה על מנת לשנות את גובה הצליל המופק. ייחודו של התוף הוא ביכלתו להפיק צלילים המזכירים דיבור אנושי בטון ובפרוזודיה (מאפיינים אקוסטיים של הדיבור). נגן מיומן מסוגל להפיק "משפטים" הנשמעים כשיר. התוף נפוץ בקרב קבוצות אתניות במערב אפריקה כגון יורובה, מנדינקה, דגומבה והאוסה באזור האימפריה ההיסטורית של גאנה, דרום-מערב ניגריה ובנין.
גדלים וצורות

התוף המקובל הוא באורך של כ-13 ס"מ וקוטר כל תוף 7 ס"מ, אם כי קיימים תופים במגוון גדלים. ניתן למצוא "אשכולות" של תופים בגדלים שונים בהם ניתן לנגן יחד במגוון רחב יותר גל גבהי צליל. כן ניתן למצוא תופים שלהם יש רק "צד אחד" של "שעון החול" (במבנה שמזכיר מעט דרבוקה).
גוף התוף יכול להיות עשוי מעץ או חרס.
שיטת הפקת הצליל

התוף נתלה על הכתף עם רצועה ומוחזק בין המותן ליד החובקת אותו, כאשר הצמדת התוף למותניים מותחת את המיתרים ובתורם את עור התוף ומעלה את גובה הצליל. הנגן אוחז בידו השנייה מוט כפוף עם גולה בקצהו, בו הוא יכול להכות באזורים שונים על גבי עור התוף.
שימוש היסטורי

התוף היה מסוגל להעביר הודעות מכפר לכפר, בשל היכולת לחקות באמצעות התיפוף צלילים דומים לשפה מדוברת. העובדה ששפות מערב אפריקה הן שפות טונאליות, איפשרה העברת מסרים באמצעות שינויי טון בלבד, ללא עיצורים. ה"שפה" בה נעשה שימוש להעברת המסרים כללה מילים פשוטות וחיוניות וסמנים שסיפקו הקשר. כך, הודעה של מילים ספורות התארכה לשיר קצר, הכולל את מילות המסר וביניהן סמנים ווקליים שסיפקו את ההקשר. על השיר ניתן לחזור מספר פעמים והוא נשמע במרחק של 5–6 ק"מ.
במוזיקה פופולרית

קינג קרימזון - ב-"The Talking Drum" מן האלבום Larks' Tongues in Aspic
טום וייטס - ב-"Trouble's Braids" מן האלבום Swordfishtrombones
אריקה באדו - ב-"My People" מן האלבום (New Amerykah Part One (4th World War
מייק פליטווד מלהקת פליטווד מק וביל קרוצמן מגרייטפול דד עשו שימוש בתוף בהופעות
בפסקול הסרט הפנתר השחור מאת לודוויג גורנסון
לקריאה נוספת

John F. Carrington, The Talking Drums of Africa
תת-לחץ דם תנוחתי

| --- | --- |
 תחום:  קרדיולוגיה 
 טיפול:  dihydroergotamine  אפדרין  midodrine 
 קישורים ומאגרי מידע
 eMedicine:  902155 
 MeSH:  D007024
 סיווגים
 ICD-10:  I95.1 
 ICD-11:  BA21 
 
תת-לחץ דם תנוחתי (אורתוסטטיזם או תת-לחץ דם מנחי, ובאנגלית: Orthostatic hypotension, או postural hypotension) הוא תופעה רפואית שבמסגרתה חלה ירידה חדה בלחץ הדם לאחר שינוי תנוחה ומעבר למצב עמידה.
במצב תקין, לאחר מעבר למצב עמידה, דואגת מערכת העצבים האוטונומית לכווץ את כלי הדם הנמצאים בחלקיו התחתונים של הגוף. פעולה זו מונעת מהדם להצטבר בפלג הגוף התחתון ומאפשרת זרימת דם טובה ללב ולמוח גם בזמן עמידה. במצב של תת-לחץ דם תנוחתי, כלי הדם בחלקיו התחתונים של הגוף אינם מתכווצים בזמן או שאינם מתכווצים כלל לאחר מעבר לעמידה. הדבר גורם להצטברות של דם בהם לזמן ארוך יותר, מה שפוגע בהחזר הדם אל הלב. פגיעה בזרימת הדם אל הלב תגרום לירידה בתפוקת הלב, מה שיוביל לירידה בזרימת הדם למוח ולאיסכמיה מוחית.
תת-לחץ דם תנוחתי נפוץ יותר בקשישים ובחולים הסובלים מלחץ דם נמוך באופן קבוע. עם זאת, גם אנשים צעירים ובריאים עשויים לסבול מהתופעה. מצבים חמורים של תת-לחץ דם תנוחתי עשויים להוביל להתעלפות, סחרחורות, בלבול ודליריום. חולים הסובלים מתת-לחץ דם תנוחתי נמצאים בסיכון מוגבר למחלות לב וכלי דם. כמו כן חולים שסבלו מתת-לחץ דם תנוחתי בגיל העמידה נמצאים בסיכון מוגבר לפתח דמנציה וירידה בתפקוד הקוגניטיבי בגיל מבוגר יותר.
הטיפול בתת-לחץ דם תנוחתי כולל שינוי בתזונה המתבטא בעלייה בצריכת מלח ובשתיית מים, על מנת להעלות את נפח הנוזלים בגוף ובכך את לחץ הדם, הפחתת תרופות המפחיתות לחץ דם ולעיתים סילוק גורם זיהומי. במקרים חמורים יש צורך לעיתים בטיפול תרופתי להעלאת לחץ הדם.
גורמים

הגורמים לתת-לחץ דם תנוחתי כוללים מחלות דיסאוטונומיות שונות כגון פרקינסון וניוון רב-מערכתי, ירידה באלסטיות של כלי הדם בשל הזדקנות, שימוש בתרופות (כולל תרופות נוגדות יתר לחץ דם, חלק ממשככי הכאב, סמי שינה והרגעה) או חומרים המרחיבים את כלי הדם כגון חוסמי אלפא, חוסמי תעלות סידן, אופטלגין, אלכוהול, ירידה בנפח הדם בשל דימום, התייבשות או שימוש במשתנים, שכיבה ממושכת במיטה וחוסר תנועתיות, איבוד משקל משמעותי לאחרונה או ניתוח בריאטרי.
תת-לחץ דם תנוחתי נפוץ בחולים עם מחלת אדיסון, בשל מחסור בהורמון אלדוסטרון. תפקידו של האלדוסטרון הוא להגביר את הספיגה החוזרת של נתרן בנפרון שבכליה, הנתרן סופח עמו מים אל תוך מחזור הדם וכך עולה נפח הנוזלים בגוף. בעת מחסור באלדוסטרון פחות נתרן ייספג בחזרה אל תוך הגוף מהנפרון וכך תחול ירידה בכמות הנוזלים בגוף ופגיעה בלחץ הדם.
מחלות נוספות המקושרות לתת-לחץ דם תנוחתי הן טרשת עורקים - הצטברות של משקעים על דפנות העורקים, סוכרת, פאוכרומוציטומה (גידול על בלוטת יותרת הכליה), אנמיה, פורפיריה,, אנורקסיה נרבוזה, ומחלות של רקמות חיבור כגון תסמונות אהלרס-דנלוס.
חולים הסובלים משיתוק של פלג הגוף התחתון עשויים לסבול מהתופעה בשל חוסר תנועתיות של פלג הגוף התחתון שמאפשר הצטברות של דם בוורידים.
סימנים וסימפטומים

אדם הסובל מתת-לחץ דם תנוחתי יסבול מאחד או יותר מהסימפטומים הבאים לאחר מעבר למצב עמידה, במיוחד אם שינוי התנוחה נעשה באופן מהיר. הסימפטומים כוללים:
תחושת התעלפות
חולשה
קושי בריכוז
ראייה מטושטשת
סחרחורת
רעידות
פלפיטציות
חוסר יציבות
הזעה
בחילה
חיוורון
אבחנה

האבחנה מתבססת על מדידת לחץ דם בתנוחות שונות במרווחי זמן שונים. כחלק מהאבחנה תתבצע לעיתים בדיקה המכונה "Tilt table", במהלכה שוכב הנבדק על מיטה מיוחדת תוך שהוא מחובר למכשירים המנטרים את קצב ליבו ואת לחץ הדם שלו באופן רציף. המיטה נעה באופן בו היא משנה את תנוחתו של הנבדק משכיבה לעמידה. בתחילה יימדד לחץ דמו של הנבדק לאחר חמש דקות שהוא שרוי בתנוחת שכיבה, לאחר מכן יימדד לחץ הדם כדקה לאחר מעבר לעמידה וכשלוש דקות לאחר מעבר לעמידה. תת-לחץ דם תנוחתי מוגדר כירידה של לפחות 20 מילימטר כספית בלחץ הדם הסיסטולי, או ירידה של לפחות 10 מילימטר כספית בלחץ הדם הדיאסטולי, לאחר מעבר למצב עמידה. בנוסף ללחץ הדם נמדד גם קצב הלב בשתי התנוחות. עלייה משמעותית בקצב הלב בתנוחת עמידה מרמזת על הפעלת מנגנון פיצוי של הלב, במסגרתו עולה קצב הלב על מנת לשמור על תפוקת לב מספקת. אם קצב הלב עולה ביותר מ-30 פעימות לדקה לאחר מעבר משכיבה לעמידה, אך ללא פגיעה משמעותית בלחץ הדם, יאובחן הנבדק לעיתים כסובל מתסמונת הטכיקרדיה התנוחתית.
נהוג לחלק תת-לחץ דם תנוחתי ל-3 קטגוריות:
תת-לחץ דם תנוחתי ראשוני - ירידה של לפחות 40 מילימטר כספית בלחץ הדם הסיסטולי, או ירידה של לפחות 20 מילימטר כספית בלחץ הדם הדיאסטולי, המתרחשת בתוך 15 שניות מהמעבר למצב עמידה, עם חזרה ספונטנית לערכי לחץ דם תקינים לאחר לא יותר מ-30 שניות. על מנת לתעד מצב זה יש צורך במדידת לחץ דם רציפה המתעדת את לחץ הדם בכל פעימה ופעימה במהלך שינוי התנוחה.
תת-לחץ דם תנוחתי קלאסי - ירידה של לפחות 20 מילימטר כספית בלחץ הדם הסיסטולי, או ירידה של לפחות 10 מילימטר כספית בלחץ הדם הדיאסטולי, המתרחשת בפרק הזמן של 30 שניות ועד שלוש דקות לאחר שינוי התנוחה.
תת-לחץ דם תנוחתי מאוחר - ירידה של לפחות 20 מילימטר כספית בלחץ הדם הסיסטולי או ירידה של לפחות 10 מילימטר כספית בלחץ הדם הדיאסטולי, הנמשכת שלוש דקות או יותר לאחר שינוי התנוחה .
טיפול

הטיפול הראשוני בתת-לחץ דם תנוחתי הוא טיפול בגורם שהוביל לתופעה, בין אם מדובר בהוספת נוזלים או בהפחתת נטילת חומרים ותרופות אשר מרפים את כלי הדם או מאיטים את קצב הלב. בנוסף לטיפול בגורם, קיימים מספר אמצעים העשויים לשפר את הסימפטומים ולמנוע אירועים של התעלפות.
במטופלים שאינם סובלים בנוסף גם מיתר לחץ דם, שתייה של מים בכמות של כ-2–3 ליטרים ביום, וכן נטילת 10 גרם מלח ביום, עשויה לתרום לעליית כמות הנוזלים בדם ומתוך כך לשיפור הסימפטומים הנגרמים כתוצאה משינוי התנוחה.
הטיה של משענת המיטה בזווית קלה במהלך שנת הלילה מפחיתה את כמות הנוזלים החוזרים מהגפיים התחתונות אל הכליות, מה שגורם להפחתה בכמות השתן שמפיקה הכליה בלילה ולשימור יותר נוזלים במחזור הדם. גריבת גרביים הדוקים עשויה לתרום לשיפור ההחזר הדמי אל הלב ובכך לצמצם את הופעת הסימפטומים. כמו כן קיימים מספר תרגילים המסייעים לשיפור ההחזר הדמי אל הלב שניתן לבצע לפני מעבר למצב עמידה.
במטופלים הסובלים מסימפטומים גם לאחר שימוש באמצעים אלו, ניתן להשתמש בתרופות המעלות את נפח הנוזלים בגוף או המשפרות את כיווץ כלי הדם. שתי תרופות הנמצאות בשימוש לרוב הן "Midodrine" - תרופה שהיא אגוניסטית לקולטן אלפא 1, כך ששימוש בה מסייע בכיווץ כלי הדם הפריפריים שבגפיים ובהעלאת ההחזר הדמי אל הלב, ו-Fludrocortisone
, תרופה המעלה את רמות הנתרן בדם, מה שגורם לספיחת יותר נוזלים ובכך לעלייה בלחץ הדם.
תרופות נוספות הנמצאות בשימוש תדיר פחות הן Indomethacin (ממשפחת ה-NSAIDS), פלואוקסטין (ממשפחת ה-SSRI), תרופות ממשפחת האנטגוניסטים לדופמין כגון מטוקלופראמיד, תרופות ממשפחת מעכבי מונואמין אוקסידאז יחד עם טיירמין (עלולות לגרום ליתר לחץ דם משמעותי), אוקסילופרין (אמפטמין) ואשלגן כלורי. הראיות ליעילותן של תרופות אלו מועטות יחסית.
ראו גם

תסמונת הטכיקרדיה התנוחתית
משק המים בגוף האדם
2021 בממלכה המאוחדת

| 0 | 1 | 2 | 3 |
| --- | --- | --- | --- |
| «««  2020   2019  2018 |  דגל ממלכה המאוחדת | 2021  בממלכה המאוחדת |  »»»  2022   2023   2024 |
כל ערכי השנים בממלכה המאוחדת • אירועים בולטים בעולם ב-2021 פורטל הממלכה המאוחדת • לוח שנה של שנת 2021
2021 בממלכה המאוחדת היא השנה בה הממלכה המאוחדת חגגה 220 שנה מיום היווסדה.
הנהגה

מונרך - המלכה אליזבת השנייה
ראש ממשלה - בוריס ג'ונסון (המפלגה השמרנית הבריטית)
אירועים בולטים

מגפת הקורונה בממלכה המאוחדת
3 במרץ - רצח שרה אוורארד
9 באפריל - הדוכס מאדינבורו הנסיך פיליפ, שהיה בעלה של המלכה אליזבת', הלך לעולמו בגיל 99.
11–13 ביוני - פסגת ה-G7 ה-47 במספר (אנ') התקיימה בקורנוול ובה לקחו חלק מנהיגים ממדינות הגדולות והמפותחות ביותר בעולם אשר דנו בסוגיות שונות בעלות חשיבות גלובלית  כולל מגפת הקורונה, שינויי האקלים ועוד. זו הייתה פסגת ה-G7 הראשונה שהתקיימה מאז פרוץ מגפת הקורונה.
15 בספטמבר – הכרזה על ברית ההגנה AUKUS בין ארצות הברית, אוסטרליה ובריטניה.
15 באוקטובר - רצח דייוויד איימס
נפטרו

(קטגוריה:בריטים שנפטרו ב-2021)
3 בינואר – ג'רי מרסדן, זמר-פזמונאי אנגלי, מוזיקאי ואיש טלוויזיה (נולד ב-1942)
5 בינואר – קולין בל, כדורגלן אנגלי (נולד ב-1946)
7 בינואר – מייקל אפטד, במאי, מפיק, סופר ושחקן בריטי (נולד ב-1941)
8 בפברואר – סיריל מנגו, היסטוריון וחוקר תולדות האמנות בריטי יליד איסטנבול (נולד ב-1928)
24 בפברואר – רונלד פיקאפ, שחקן אנגלי (נולד ב-1940)
3 במרץ – ניקולה פאג'ט, שחקנית אנגלייה (נולדה ב-1945)
8 במרץ – טרוור פיקוק, שחקן אופי בתיאטרון ובטלוויזיה, תסריטאי ופזמונאי אנגלי (נולד ב-1931)
5 באפריל – פול ריטר, שחקן תיאטרון קולנוע וטלוויזיה בריטי (נולד ב-1966)
9 באפריל – הנסיך פיליפ, הדוכס מאדינבורו (נולד ב-1921)
12 באפריל – שירלי ויליאמס, פוליטיקאית ואקדמאית בריטית שהנהיגה את המפלגה הסוציאל-דמוקרטית ואת המפלגה הליברל-דמוקרטית (נולדה ב-1930)
16 באפריל – הלן מקרורי, שחקנית קולנוע, תיאטרון וטלוויזיה אנגלייה (נולדה ב-1968)
23 ביוני – ג'ון מקאפי, מתכנת, יזם ואיש עסקים בריטי-אמריקאי (נולד ב-1945)
3 ביולי – אן סטליבראס, שחקנית אנגלייה (נולדה ב-1938)
12 באוגוסט – אונה סטאבס, שחקנית ורקדנית אנגלייה (נולדה ב-1937)
24 באוגוסט – צ'ארלי ווטס, מתופף אנגלי, שנודע בעיקר כחבר בלהקת הרוק הרולינג סטונז (נולד ב-1941)
13 בספטמבר – אנתוני יואיש, אסטרונום בריטי, חתן פרס נובל לפיזיקה (נולד ב-1924)
15 בספטמבר – אפרים פרדיננד איינהורן, איש עסקים ורב אוסטרי-בריטי אורתודוקסי (נולד ב-1918)
19 בספטמבר – ג'ון צ'אליס, שחקן אנגלי (נולד ב-1942)
19 בספטמבר – ג'ימי גריבס, כדורגלן אנגלי ששיחק בעמדת החלוץ (נולד ב-1940)
15 באוקטובר – דייוויד איימס, פוליטיקאי בריטי מהמפלגה השמרנית (נולד ב-1952)
3 בנובמבר – דורותי מנלי, אצנית בריטית (נולדה ב-1927)
28 בנובמבר – פרנק ויליאמס, איש עסקים בריטי, המייסד והבעלים של קבוצת המרוצים ויליאמס (נולד ב-1942)
30 בנובמבר – ריי קנדי, כדורגלן אנגלי (נולד ב-1951)
3 בדצמבר – אנטוני שר, שחקן יהודי אנגלי יליד דרום אפריקה (נולד ב-1949)
18 בדצמבר – ריצ'רד רוג'רס, אדריכל בריטי (נולד ב-1933)
27 בדצמבר – אפריל אשלי, דוגמנית ומארחת אנגלייה (נולדה ב-1935)